Diari Oficial de la Generalitat Valenciana


Sumari del DOGV 6129, del 23-10-2009 (2009/11692)

ORDRE de 14 d'octubre de 2009, de la conselleria de Medi Ambient, Aigua, Urbanisme i Habitatge, sobre delegació de l'exercici de determinades competències.
-----------------------------------------------------------------------------------------------------------------------------------------------------------

### Dades del document

Número de DOGV
:   6129

Data del DOGV
:   23-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11078


Data del document
:   14-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * Conselleria Medi Ambient, Aigua, Urbanisme i Vivenda
    * delegació de poders
    * competència administrativa

ORDRE de 14 d'octubre de 2009, de la conselleria de Medi Ambient, Aigua, Urbanisme i Habitatge, sobre delegació de l'exercici de determinades competències. [2009/11176]  
Els canvis produïts en l'estructura de la Conselleria de Medi Ambient, Aigua, Urbanisme i Habitatge fan necessari concretar l'exercici de determinades competències existents d'acord amb la nova organització de la Conselleria, per a una major celeritat i eficàcia en l'actuació, que redunde en benefici tant dels ciutadans que es relacionen amb aquesta, com de la mateixa Administració, la qual aconsegueix, així, una major eficiència en l'exercici de les competències que té assignades.   
Per això, de conformitat amb el que estableix l'article 13 de la Llei 30/1992, de 26 de novembre, de règim jurídic de les administracions públiques i del procediment administratiu comú, fent ús de les facultats que em confereixen els articles 28 i 63 de la Llei 5/1983, de 30 de desembre, del Consell,  
Ordene  
Article 1. Facultats delegades en la Secretaria Autonòmica de Medi Ambient, Aigua, Urbanisme i Habitatge  
Es delega la persona titular de la Secretaria Autonòmica de Medi Ambient, Aigua, Urbanisme i Habitatge per a l'exercici de les competències relatives a:   
1. La potestat sancionadora atribuïda per les lleis sectorials en matèries pròpies de la competència d'aquesta Conselleria, sense perjudici del que disposa l'apartat 3 de l'article cinquè d'aquesta ordre.  
2. Sense perjudici de les delegacions que es realitzen a altres òrgans de la Conselleria, les facultats ordinàries en matèria de contractació administrativa i de dret privat, inclosa la resolució dels recursos administratius de reposició i especial que es puguen interposar.  
3. La tramitació i aprovació de les ordres d'execució als ens instrumentals adscrits a la Conselleria.  
4. Els actes de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris.  
Article 2. Facultats delegades en la Sotssecretaria  
Es delega la persona titular de la Sotssecretaria d'aquesta Conselleria per a l'exercici de les competències relatives a:  
1. La tramitació i resolució dels expedients de contractació susceptibles de ser adjudicats per procediment negociat, inclosa la resolució dels recursos administratius que es puguen interposar.  
2. Sense perjudici de les delegacions que es realitzen a altres òrgans de la Conselleria, la tramitació i resolució dels contractes menors.  
3. Els actes de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris.   
4. L'autorització de propostes de documents comptables derivats de l'execució del pressupost imputables al seu programa pressupostari.   
5. L'autorització i la disposició de les despeses corresponents al capítol I de la classificació econòmica dels pressupostos de la Generalitat, respecte de tot el personal d'aquesta Conselleria, excepte incidències de nòmina.  
6. Les modificacions pressupostàries que, dins dels límits legals i pressupostaris, siguen competència de la Conselleria, a proposta del departament corresponent.   
7. La formalització de tots els ingressos de la Conselleria, inclòs el compliment de les fases de definició del dret, reconeixement d'aquest i proposta d'ingrés, com també la firma dels documents comptables corresponents.  
8. Les resolucions, les actes i els documents comptables en matèria de reconeixement i liquidació d'interessos de demora.  
9. La resolució dels expedients de responsabilitat patrimonial.  
10. La iniciació, tramitació i resolució dels expedients d'expropiació forçosa.  
11. Si és el cas, els actes administratius que s'hagen de dictar en execució de resolucions judicials que afecten aquesta Conselleria.  
Article 3. Facultats delegades en la Sotssecretaria i en les direccions generals   
1. Es deleguen les persones titulars de la Sotssecretària i de les direccions generals d'aquesta Conselleria, en l'àmbit de les respectives matèries i els corresponents programes pressupostaris, l'exercici de les competències següents:   
a) La retenció de crèdit, l'autorització de la despesa, la disposició de crèdits, el reconeixement de l'obligació i la proposta de pagament corresponents als contractes menors de subministraments dels capítols II i VI de la classificació econòmica dels pressupostos de la Generalitat, i els de qualsevol import del capítol VIII, excepte els corresponents als contractes d'adquisició de béns d'inversió informàtica, els d'adquisició d'aplicacions informàtiques fetes a mida i els d'adquisició centralitzada.  
b) L'aprovació definitiva d'estudis, avantprojectes i projectes en matèria de contractació.  
c) La designació del facultatiu director de les obres i del coordinador de seguretat i salut d'aquestes, com també del facultatiu que haja d'assistir, en representació de la Generalitat, a les recepcions de les obres, de conformitat amb el que estableix la Llei de contractes del sector públic.  
d) Les resolucions autoritzant el pagament a compte per materials recollits o instal·lacions i equips, de conformitat amb la normativa en matèria de contractació administrativa.  
e) El reconeixement de les obligacions i les corresponents propostes de pagament, com també l'aprovació dels justificants necessaris per a pagar els capítols II, IV, VI, VII i VIII, sense perjudici del que preveu l'apartat 2 d'aquest article.  
f) L'autorització de propostes de documents comptables derivats de l'execució del pressupost imputables als seus programes pressupostaris.  
g) La tramitació i resolució dels procediments per a la concessió de subvencions i transferències corrents o de capital, incloses la retenció de crèdits, l'autorització de la despesa, la disposició de crèdits, el reconeixement de les obligacions i les corresponents propostes de pagament a favor del beneficiari i la facultat per a reajustar les anualitats, com també qualsevol incidència derivada de la tramitació d'aquests.  
h) Les resolucions de devolució de garanties en matèria de transferències corrents i de capital.  
2. Es delega per a la firma el titular de l'Àrea de Planificació i Infraestructures Hidràuliques de la Direcció General de l'Aigua, corresponent al reconeixement d'obligacions i propostes de pagament, com també la relativa a l'aprovació dels justificants necessaris per al pagament dels capítols II, IV, VI, VII i VIII, dels corresponents programes pressupostaris.  
Article 4. Facultats delegades en la Secretaria General Administrativa  
Es delega la persona titular de la Secretaria General Administrativa per a l'exercici de les competències següents:  
1. L'exercici de les competències sobre la gestió del capítol I de la classificació econòmica dels pressupostos de la Generalitat quant a incidències en nòmina respecte de tot el personal d'aquesta Conselleria.  
2. La firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a la Sotssecretària.  
3. La tramitació dels expedients de responsabilitat patrimonial.  
Article 5. Facultats delegades en les direccions territorials  
Es deleguen les persones titulars de les direccions territorials d'aquesta Conselleria per a l'exercici de les competències següents:  
1. L'aprovació dels comptes justificatius per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a les direccions territorials de la Conselleria, com també l'aprovació i l'execució de la despesa, inclòs el pagament.  
2. L'aprovació dels justificants necessaris derivats de qualsevol expedient de contractació i de subvencions la tramitació del qual els corresponga.  
3. La incoació dels procediments sancionadors que els corresponga en matèria forestal i en matèria de camins ramaders, de conformitat amb la normativa reguladora vigent en cada cas.  
Article 6. Facultats d'avocació i revocació  
Aquesta delegació d'atribucions pot ser revocada en qualsevol moment per l'òrgan delegatori, de conformitat amb el que estableixen l'article 63.5 de la Llei del Consell, i l'article 13.6 de la Llei 30/1992, de 26 de novembre, de règim jurídic de les administracions públiques i del procediment administratiu comú. Les atribucions delegades en aquesta ordre poden ser avocades en els termes i amb els requisits que estableix l'article 14 d'aquesta última norma.  
Article 7. Fi de la via administrativa  
Les resolucions que es dicten per raó de la delegació conferida per aquesta ordre posen fi a la via administrativa, de conformitat amb el que estableixen els articles 13.4 i 109 c) de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Article 8. Constància de la delegació en la resolució adoptada   
Sempre que es faça ús de la delegació de funcions contingudes en aquesta ordre, ha de fer-se constar aquest extrem en la resolució adoptada, de conformitat amb el que estableix l'article 13.4 de la Llei 30/1992 esmentada i article 63.6 de la Llei del Consell.  
Disposició derogatòria  
Única. Derogació normativa  
Queda derogada l'Ordre de 10 de desembre de 2007, del conseller de Medi Ambient, Aigua, Urbanisme i Habitatge, sobre delegació de l'exercici de determinades competències.  
Disposició final  
Única. Entrada en vigor  
Aquesta ordre entrarà en vigor l'endemà de la publicació el Diari Oficial de la Comunitat Valenciana.   
València, 14 d'octubre de 2009  
El conseller de Medi Ambient, Aigua, Urbanisme i Habitatge,   
i vicepresident tercer del Consell,  
 JUAN GABRIEL COTINO FERRER